بۆمبی بۆکس ئۆفیس

لە پیشەسازیی فیلمدا، بۆمبی بۆکس ئۆفیس () بەکاردێت بۆ وەسفکردنی دۆخی فیلمێک کە بڵاوکردنەوەی سەرکەوتوو نەبووە و لە بۆکس ئۆفیسدا ڕووبەڕووی شکستی بازرگانی بووەتەوە. بە گشتی ھەر فیلمێک کە فرۆشی لە بۆکس ئۆفیس کەمتر بێت یان نزیکەی ھەمان تێچووی کۆتایی بەرھەمھێنانی فیلم و ڕیکلام بە بۆمبی بۆکس ئۆفیس دادەنرێت.

بۆمبی بۆکس ئۆفیس زیاتر زاراوەیەکی بابەتییە چونکە پرۆسەی فرۆشتن و قازانج یان شکستی فیلمێک زۆر ئاڵۆزە و چەندین ھۆکاری تێدا بەشدارن. نزیکە ھیچ لێدوانێکی دڵنیا سەبارەت بە بۆمبی بۆکس ئۆفیس نییە. ھۆکاری جۆراوجۆر ھەیە بۆ شکستھێنان لە بۆکس ئۆفیس، یەکێک لە گرنگترینیان ئەوەیە کە فیلمەکان گرانن. ھەروەھا پێداچوونەوە و کاردانەوەی نەرێنی ڕەخنەگران و پەراوێزی دەوروبەری فیلمێک دەتوانێت یەکێک بێت لە ھۆکارەکانی شکستھێنان لە بۆکس ئۆفیسدا.

 ھۆکارەکانی شکستھێنان لە بۆکس ئۆفیس 
شکستی فیلمێک لە بۆکس ئۆفیسدا دەتوانێت ھۆکاری زۆری ھەبێت. زانیاری زۆر لەسەر ئاماری فرۆشتن و بەرھەمھێنانی فیلمەکانی پێش ھەشتاکان لە بۆکس ئۆفیسدا نییە و ئەم بابەتەی خوارەوە پەیوەندی بەو بەرھەمانەوە ھەیە کە بە شێوەیەکی سەرەکی لە دوای ئەم ماوەیە دروستکراون.

 تێچووی بەرھەمھێنانی بەرز 
تێچووی زۆری بەرھەمھێنانی فیلمێک کە ڕیکلامیش لەخۆدەگرێت، یەکێکە لە ھۆکارە سەرەکییەکانی شکستی فیلمەکە لە بۆکس ئۆفیسدا. ھەندێک جار ئەگەری ئەوە ھەیە فیلمێک لە بۆکس ئۆفیسدا تاڕادەیەک باش بفرۆشرێت، بەڵام تێچووی زۆری بەرھەمھێنانی فیلمەکە دەیکاتە بۆمبێکی بۆکس ئۆفیس. بۆ نموونە فیلمی جۆن کارتەر (٢٠١٢) توانی ٢٨٤ ملیۆن دۆلار لە بۆکس ئۆفیس بفرۆشێت، بەڵام بە لەبەرچاوگرتنی بوودجەی ٢٥٠ ملیۆن دۆلار کە بۆ دروستکردنی خەرج کراوە، لە بۆکس ئۆفیسدا بە شکست دادەنرێت.

 پەراوێز و ھۆکارە زیادە دەقییەکان 
پێداچوونەوەی نەرێنی سەبارەت بە فیلمێک یان ئەکتەرەکان دەتوانێت ببێتە ھۆی شکستی بازرگانی لە بۆکس ئۆفیسدا. بۆ نموونە دوای ئەو تۆمەتانەی کە ئاراستەی کیڤن سپەیسی کراوە و پەراوێزە گەورەکانی، فیلمی Billionaire Boys Club, کە سپەیسی ڕۆڵی سەرەکی تێدا گێڕاوە، توانی تەنھا ٢٫٢ ملیۆن دۆلار لە بۆکس ئۆفیس بفرۆشێت لە بەرامبەر بوودجەیەکی ١٥ ملیۆن دۆلاری.

ڕەنگە ھەندێک فیلم لە بۆکس ئۆفیسدا بە ھۆکاری دەرەوەی دەق و ناسینەمایی شکست بھێنن. بڵاوکردنەوەی فیلمێک لە یەک کاتدا بە قەیرانی سروشتی یان ڕووداوە دڵتەزێنەکانەوە، یەکێکە لە ھۆکارەکانی شکستی بازرگانی لە بۆکس ئۆفیسدا. بۆ نموونە دوای زریانی ھارڤی یان ھێرشەکانی ١١ی ئەیلوول و ڤایرۆسی کۆرۆنای ٢٠١٩–٢٠٢٠، فرۆشی فیلمەکان بەشێوەیەکی بەرچاو دابەزینی بەخۆیەوە بینی، ئەمەش وای کرد بەشێکی زۆریان تووشی بۆمبی بۆکس ئۆفیس ببن.

 پێداچوونەوەی نەرێنی 
کاردانەوەی نەرێنی توند و ڕەخنەی ڕەخنەگران و بینەران یەکێکە لە ھۆکارەکانی شکستی بازرگانی لە بۆکس ئۆفیس و وا دەکات زۆر کەس بە ھەڵبژاردنی بەرھەمەکانیاندا بچنەوە. بۆ نموونە فیلمی (فانتاستیک فۆڕ) (٢٠١٥) پێش بڵاوبوونەوەی ڕووبەڕووی کاردانەوەی زۆر توندی ڕەخنەگران بووەوە و لە بۆکس ئۆفیسدا شکستی ھێنا. 

 سەرچاوەکان 

پۆل:زاراوەکانی فیلم و ڤیدیۆ
پۆل:بۆکس ئۆفیسی فیلم